สวัสดีครับผมอายุ 17 ปีมีอาการคือใต้อัณฑะด้านขวาครับปวดร้าวไปถึงท้องด้านขวาครับ ปวดเฉพาะตอนโดนครับเช่นตอนกด หรือเวลานั่งแล้วมันโดนอ่ะครับ เวลาไม่โดนก็ไม่รู้สึกอะไรครับ ปวดแบบจุกๆอ่ะครับ
สวัสดีค่ะอาการปวดใต้อัณฑะด้านขวา ปวดร้าวไปจนถึงท้องด้านขวา เป็นมากตอนกด จุกๆ อาจจะเกิดจากอัณฑะอักเสบจากการติดเชื้อ ปวดบวมแดงที่อัณฑะ ร่วมกับมีไข้ อาจมีปวดท้อง คลื่นไส้อาเจียนร่วมได้ กล้ามเนื้ออักเสบท่อเก็บเชื้ออสุจิอักเสบ อาการปวดจะมีลักษณะค่อยเป็นค่อยไป อาจมีปัสสาวะแสบหรือมีของเหลวไหลออกมาจากบริเวณอวัยวะเพศ หรือเป็นเส้นเลือดขอดบริเวณอัณฑะ โดยสังเกตุเห็นเส้นเลือดที่โป่งพองออกมาบริเวณถุงอัณฑะ หรือเป็นถุงน้ำที่อัณฑะหรือกลุ่มไส้เลื่อน ทำให้เห็นอัณฑะข้างใดข้างหนึ่งโตกว่าอีกข้างได้ หากปล่อยให้มีการอักเสบจะมีอาการปวดรุนแรงจากที่กล่าวมา ยังมีโอกาสเป็นไปได้หลายอย่าง การให้ได้การวินิจฉัยที่แน่ชัด อาจต้องตรวจร่างกายตรงหน้าท้องหรือตรงอัณฑะที่ปวดร่วมด้วย ซึ่งถ้ามีอาการปวดที่เป็นมากๆ มากขึ้นเรื่อยๆ ปวดตรงท้องชัดเจน มีไข้ คลื่นไส้ อาเจียน อาจบ่งบอกถึงการติดเชื้อใดๆในช่องท้องที่ควรรีบไปพบแพทย์ในเบื้องต้น ไม่ไปบีบหรือคลำบริเวณดังกล่าวบ่อยๆ รักษาความสะอาดบริเวณอัณฑะและอวัยวะเพศให้ดี งดการมีเพศสัมพันธ์ งดการกระแทก กินยาแก้ปวดเพื่อบรรเทาอาการก่อนได้